Diari Oficial de la Generalitat Valenciana


Sumari del DOGV 9801, del 04-03-2024 (2024/1466)

Anunci de l'informe ambiental i territorial estratègic del procediment de modificació puntual número 2 del Pla parcial Palafangues de Moncofa, ordenació detallada. Modificació de sòl dotacional recreativoesportiu a sòl dotacional educativocultural.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1466


Data del document
:   19-02-2024

Organisme emissor
:   Ajuntament de Moncofa

Tipus de document
:   Anunci

Descriptors 

:   * administració local
    * pla d'urbanisme

Anunci de l'informe ambiental i territorial estratègic del procediment de modificació puntual número 2 del Pla parcial Palafangues de Moncofa, ordenació detallada. Modificació de sòl dotacional recreativoesportiu a sòl dotacional educativocultural. [2024/1466]  
De conformitat amb l'article 53.7, del Consell, d'aprovació del text refós de la Llei d'ordenació del territori, urbanisme i paisatge i l'article 31.3 de la Llei 21/2013, de 9 de desembre, d'avaluació ambiental, s'ha resolt publicar en el Diari Oficial de la Generalitat Valenciana l'informe ambiental i territorial estratègic emés amb caràcter previ a la modificació puntual número 2 del Pla parcial Palafangues de Moncofa (Castelló), ordenació detallada. Modificació de sòl dotacional recreativoesportiu a sòl dotacional educativocultural, expedient 1464/2023, que diu literalment:  
Que en la sessió celebrada el 12 de febrer de 2024 es va adoptar l'acord següent:  
«Wenceslao Alós Valls, alcalde-president de l'Ajuntament de Moncofa, segons les facultats que li conferix l'article 21 de la Llei 7/1985, de dos d'abril, reguladora de les bases de règim local i la resta de la normativa d'aplicació, disposa:  
Assumpte: avaluació ambiental i territorial estratègica del procediment de modificació puntual número del Pla parcial Palafangues de Moncofa (Castelló), ordenació detallada. Modificació de sòl dotacional recreativoesportiu a sòl dotacional educativocultural.  
Qui subscriu, en qualitat de tècnic de Medi Ambient de l'Ajuntament de Moncofa, subgrup A2, informa sobre l'assumpte d'este informe:  
  
Antecedents  
Vista la documentació que hi ha en l'expedient esmentat, i conegut l'article 53.2 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (d'ara en avant, DL 1/2021, de 18 de juny, del Consell), es trasllada:  
  
Fonaments  
L'article 53.2 del Decret legislatiu 1/2021, de 18 de juny, del Consell, establix:  
2. Una vegada rebuts els pronunciaments de les administracions públiques afectades i persones interessades, o transcorregut el termini atorgat per a fer-ho, l'òrgan ambiental elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
a) Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en el qual es determinarà l'amplitud, el nivell de detall i el grau d'especificació que ha de tindre l'estudi esmentat i s'instarà la continuació de la tramitació pel procediment ordinari.  
b) Una resolució d'informe ambiental i territorial estratègic per considerar, d'acord amb els criteris de l'annex VIII d'este text refós, o disposició reglamentària aprovada mitjançant decret del Consell que el modifique, que el pla no té efectes significatius sobre el medi ambient i el territori, per la qual cosa es resol l'avaluació ambiental i territorial estratègica pel procediment simplificat i s'indica la procedència de la tramitació del pla segons el capítol següent o la seua normativa sectorial.  
c) Una resolució que considere que, encara que poden derivar-se de l'execució del pla efectes significatius sobre el medi ambient i el territori, la seua tramitació ha de realitzar-se simultàniament amb la del projecte i l'avaluació ambiental es durà a terme segons la legislació d'avaluació d'impacte ambiental de projectes, s'emetrà un document d'abast que recollirà la valoració ambiental dels aspectes propis del pla i els específics del projecte.  
d) Una resolució d'informe ambiental per considerar, d'acord amb els criteris de l'annex VIII d'este text refós, o disposició reglamentària aprovada mitjançant decret del Consell que el modifique, i de l'anàlisi de les contestacions a les consultes realitzades, que el pla sí que té efectes significatius sobre el medi ambient i es considera, de mode inequívoc, que el pla o programa és manifestament inviable per raons ambientals.  
Havent-se donat compte de l'article 53.2 i a fi que s'efectuen els tràmits i les actuacions que corresponguen, a fi d'elevar informe amb proposta de resolució a l'òrgan ambiental per a l'adopció de la resolució que corresponga de les assenyalades en l'article 53.2 del DL 1/2021, de 18 de juny, del Consell, TRLOTUP, resulta necessari atendre el que s'establix en l'article 53.1:  
L'òrgan ambiental sotmetrà el document que conté l'esborrany del pla i el document inicial estratègic a consultes de les administracions públiques afectades i persones interessades, d'acord amb l'article 50.1, apartat b, d'este text refós (art. 50.1, apartat b, «Consulta a les administracions públiques afectades i públic interessat en els termes previstos en el present text refós»), durant un termini mínim de trenta dies hàbils des de la recepció de la sol·licitud d'informe per als plans que afecten exclusivament l'ordenació detallada o el sòl urbà que compte amb els servicis urbanístics implantats sense modificació de l'ús dominant de la zona d'ordenació estructural corresponent, i durant un termini mínim de seixanta dies hàbils per als plans que afecten la resta de determinacions compreses en l'ordenació estructural.  
  
Vist que en data 16 d'octubre de 2023 obra en l'expedient objecte d'estudi el «Certificat d'auditoria de publicació en tauler d'anuncis des de 31.08.2023 fins al 16.10.2023 (anunci de modificació núm. 2 del Pla parcial Palafangues)», i havent-se donat compte de l'article 53.2 del DL 1/2021, de 18 de juny, del Consell, TRLOTUP, es va proposar la consulta, respecte de l'assumpte d'este document, a les administracions públiques següents:  
· Al Servici Territorial de Medi Ambient de Castelló.  
· Al departament de la Generalitat competent en infraestructures educatives.  
Es va rebre el pronunciament que es transcriu a continuació:  
· Pronunciament del Servici Territorial de Medi Ambient de Castelló.  
«El 4 de setembre de 2023 ha tingut entrada en el Servici Territorial d'Urbanisme de Castelló l'escrit de consulta d'eixe ajuntament en el procediment d'avaluació ambiental simplificat de la modificació puntual núm. 2 del Pla parcial del sector Palafangues de Moncofa.  
  
En relació amb això, s'assenyala el següent:  
1. El pla té per objecte alterar la qualificació de sòl destinada pel planejament vigent a ús recreativoesportiu per a destinar-lo a ús educativocultural. D'esta manera, s'amplia la parcel·la adjacent ja destinada a ús educatiu amb la finalitat de poder albergar un centre d'educació infantil i primària. En el document s'assenyala que les dotacions afectades per la requalificació estan adscrites a la xarxa secundària de dotacions públiques del sector, per tant, l'actuació afecta determinacions pròpies de l'ordenació detallada.  
Així mateix, el document indica que «l'àmbit afectat es tracta, llavors, de sòl urbà amb tots els servicis que li són propis i necessaris per al desenvolupament de l'edificació». Per tot això, i de conformitat amb el que s'establix en l'article 49 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny (d'ara en avant, TRLOTUP), en este cas, l'òrgan ambiental és l'Ajuntament. De la mateixa manera, l'aprovació definitiva correspondrà també a l'Ajuntament, segons el que resulta de l'article 44.6 del TRLOTUP.  
2. Vist el contingut de la modificació, i dins del tràmit de consultes previst en l'article 53 del TRLOTUP, el Servici Territorial d'Urbanisme no té cap observació per a efectuar.  
Una vegada realitzades les consultes de l'article 53.1 del TRLOTUP, ha de ser el mateix ajuntament el que ha d'adoptar la resolució prevista en l'article 53.2.b del TRLOTUP, amb què conclouria la tramitació ambiental. Després d'això, l'Ajuntament haurà d'efectuar la tramitació urbanística prevista en el TRLOTUP, incloent-hi l'aprovació definitiva. En este cas, el pla té per objecte establir una reserva de sòl per a destinar-la a un ús dotacional públic educatiu, per la qual cosa, es requerirà un informe del departament de la Generalitat competent en infraestructures educatives.»  
· Conclusions del segon pronunciament del Servici Territorial de Medi Ambient de Castelló.  
Es rep en esta entitat un document amb número de sèrie 3067-K-EL-316, en data 5 de febrer de 2024, que consistix en el segon informe del Servici Territorial de Medi Ambient de Castelló, l'assumpte del qual és l'afecció a vies pecuàries i en matèria forestal, del que es desprenen les conclusions següents:  
«3.0 Conclusions.  
Estudiada la documentació que hi ha en l'expedient PU\_2023\_37 i tenint en compte tot el que s'ha exposat en referència a l'instrument de planejament de la modificació núm. 2 del Pla parcial Palafangues - sòl dotacional educativocultural, Moncofa, província de Castelló, s'informa que:  
Primer. El present informe només fa referència a les afeccions en matèria de vies pecuàries i terreny forestal. No s'avaluen les afeccions en matèria de prevenció d'incendis.  
Segon. Este servici considera que la modificació puntual no tindrà efectes significatius i no causarà afeccions negatives en les matèries de vies pecuàries i terreny forestal.  
Tercer. Qualsevol actuació en l'ample legal de les vies pecuàries haurà de comptar amb l'autorització corresponent de la conselleria competent en matèria de vies pecuàries i haurà de permetre el trànsit ramader, així com els altres usos compatibles i complementaris. Això és, no s'instal·laran elements que dificulten o interrompen els usos esmentats.  
Les vies pecuàries són béns de domini públic i es regixen per la seua legislació específica. L'amplària legal queda definida en l'acte de classificació.  
La cartografia de les vies pecuàries oficial i considerada vàlida és la que està en poder del titular del bé demanial, que és la Generalitat.  
Es pot consultar la cartografia de les vies pecuàries en:   
Quart. Qualsevol actuació en terreny forestal haurà de comptar amb l'autorització de l'administració competent en matèria forestal.  
Cosa que s'informa perquè en prengueu coneixement i als efectes oportuns, sense perjuí d'informes d'altres organismes.»  
D'este informe, qui subscriu constata que la modificació puntual no tindrà efectes significatius i no causarà afeccions negatives en les matèries de vies pecuàries i terreny forestal.  
  
· Pronunciament del departament de la Generalitat competent en infraestructures educatives.  
«Antecedents  
Vist l'ofici presentat per l'Ajuntament de Moncofa (RE 05IN11S/2023/877/E de 14.09.2023), pel qual, de conformitat amb l'article 53 del text refós de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (TRLOTUP), se sol·licita informe d'esta conselleria sobre els efectes previsibles sobre el medi ambient derivats del pla, la documentació del qual s'aporta en este ofici, i s'emet el següent:  
  
Informe  
- Les alternatives proposades en el document consultiu seran compatibles amb la legislació sectorial vigent en matèria educativa, sempre que la modificació núm. 2 del pla parcial incorpore les reserves suficients de sòl dotacional educatiu públic que complisca els requisits establits en el Decret 104/2014, de 4 de juliol, del Consell, pel qual s'aprova la normativa tècnica en matèria de reserves dotacionals educatives.  
Respecte a la magnitud dels efectes previsibles des del punt de vista ambiental, no hi ha suggeriments per no ser l'avaluació ambiental competència d'esta conselleria.  
- Respecte als estudis complementaris, estos hauran de considerar la ubicació de la reserva educativa, determinar les possibles afeccions ambientals, especialment pel que fa a la contaminació acústica i atmosfèrica, i incorporar al planejament les mesures correctores necessàries. De la mateixa manera, i de conformitat amb els estudis complementaris, la reserva educativa haurà de situar-se en àmbits que no presenten sobreexposició a cap mena de contaminant, especialment quant a la seua ubicació en zones en què la qualitat de l'aire no ultrapasse els límits i valors de la normativa vigent, i el nivell sonor exterior màxim estiga dins dels límits admesos per a ús dominant docent establit en la Llei 7/2002.  
- Sobre els aspectes que han de ser considerats en l'elaboració de la versió preliminar del pla, que serà informat en fase de consultes (art. 55 del TRLOTUP) per esta conselleria quant a les seues competències en matèria educativa, indicar que haurà de complir el que s'establix en el Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, amb la presentació d'un annex educatiu amb la documentació, degudament diligenciada pel secretari de l'Ajuntament, segons el que s'indica en els articles 14, 15, 16 i 17 de l'annex II del mateix decret.»  
  
Una vegada donat compte del pronunciament del departament de la Generalitat competent en infraestructures educatives, i a fi de determinar les possibles afeccions ambientals, especialment quant a la contaminació acústica i atmosfèrica, així com possibilitar la incorporació en el planejament de les mesures correctores necessàries, s'ha obtingut informació dels dos aspectes ambientals mitjançant les actuacions següents:  
  
a) La realització d'un estudi acústic que permeta determinar el nivell sonor exterior.  
b) L'obtenció de dades de contaminació atmosfèrica de la Xarxa Valenciana de Vigilància i Control de la Contaminació Ambiental.  
Respecte a l'exposició a la contaminació acústica, s'ha realitzat un mesurament acústic de l'àrea objecte d'estudi i l'informe del mesurament (núm. d'informe: IAA24001, amb data de realització 9 de gener de 2024 i data d'emissió d'informe 17 de gener de 2024) s'ha incorporat a l'expedient esmentat. A continuació, es mostra el resultat del mesurament:  
  
INFORME NÚM. IAA24001  
DATA D'EMISSIÓ DE L'INFORME: 17/01/2024  
DATES DE REALITZACIÓ: 09.01.2024  
  
3.6. Taula de resultats  
  
CODI TIPUS NIVELL   
D'AVALUACIÓ dB(A)  
DMC42-TIK UCFFBRB 41,3 +/- 4,1  
SXE56-SBF MKYYOOT 41,2 +/- 4,2  
KLV51-ZSR NEWJNLY 41,4 +/- 4,3  
MJW38-NTE USKNOOC 42,3 +/- 4,2  
VYJ53-FAQ QFHOFJN 41,8 +/- 4,3  
DVT10-EEY WFYFVPK 40,7 +/- 4,2  
QFN40-QCF PEBBARU 41,2 +/- 4,1  
CXM11-MLO AKOUUMS 40,6 +/- 4,1  
  
  
Només soroll de fons, sense cap activitat  
Segons la circular informativa relativa a l'aplicació de la normativa autonòmica de contaminació acústica de data 16 de maig de 2016, per a la conformitat del resultat final no es tindrà en compte la incertesa de mesura, ja que esta és solament informativa.  
  
Ha d'observar-se que l'annex II, relatiu a nivells sonors de la Llei 7/2002, de 3 de desembre, de protecció contra la contaminació acústica, establix per a usos docents el límit de nivell de recepció:  
· Extern, de 45 dB(A) per a la franja horària diürna i de 35 dB(A) per a la franja horària nocturna.  
· Intern, de 40 dB(A) i 35 dB(A) per a aules i sales de lectura respectivament durant la franja horària diürna, i de 30 dB(A) durant la franja horària nocturna.  
Una vegada donat compte dels resultats del mesurament i els nivells fixats per la legislació sectorial, resulta evident que el nivell de recepció externa durant la franja nocturna supera els 35 dB(A). Una situació anàloga ocorre amb els nivells de recepció interna; no obstant això, en eixe cas se superen durant tot el dia, per la qual cosa és necessari preveure mesures correctores per a previndre la contaminació acústica, i amb esta finalitat es proposen les següents:  
· Respecte de les mesures correctores necessàries per a previndre la contaminació acústica en el nivell de recepció exterior, i evitar que s'ultrapassen els límits establits per la legislació vigent durant la franja horària diürna, estes no seran necessàries, ja que la zona de mesurament acústic no supera el límit de 45 dB(A). D'altra banda, en horari nocturn, en el moment que s'inicie l'activitat docent en eixa franja serà necessari que s'haja establit, en una distància mínima euclidiana de 20 metres respecte al perímetre de les instal·lacions educatives la limitació de circular a 20 km/h com a màxim, i s'utilitzen amb esta finalitat els elements viaris necessaris, que propicien i afavorisquen que no s'ultrapasse la velocitat esmentada; preval en estos que no generen impactes acústics puntuals o continus superiors a 35 dB(A).  
  
· Respecte a les mesures correctores necessàries per a previndre la contaminació acústica en el nivell de recepció interior i evitar que s'ultrapassen els límits establits per la legislació vigent, tant en la franja horària nocturna com diürna, serà necessari que l'envolupant dels edificis que es dissenyen amb finalitat educativa reduïsca el nivell acústic, com a mínim, al valor màxim admissible, per a una recepció interior amb ús docent en horari nocturn.  
Respecte a l'exposició atmosfèrica, després de consultar l'últim informe generat (any 2022), es pot constatar que d'acord amb els nivells registrats en la zona «05. Zones ES1005. Palància-Javalambre (àrea costanera)» durant el període 2022 no s'han superat els valors límit o objectiu dels diferents contaminants establits en la normativa vigent relativa a la millora de la qualitat de l'aire. L'informe d'avaluació de la qualitat de l'aire emés per la Xarxa Valenciana de Vigilància i Control de la Contaminació Ambiental està disponible per a consultar-se en l'expedient esmentat i en l'URL:  
o   
Havent donat compte de la informació publicada per la Xarxa Valenciana de Vigilància i Control de la Contaminació Ambiental, no es considera necessària la incorporació en el planejament de mesures correctores, per constatar-se que els valors límit o objectiu dels diferents contaminants establits en la normativa vigent relativa a la millora de la qualitat de l'aire durant l'exercici 2022 no han sigut ultrapassats.  
A la vista dels pronunciaments a les consultes realitzades i de les mesures correctores definides, és procedent resoldre la resolució de l'avaluació ambiental i territorial estratègica pel procediment simplificat, mitjançant resolució d'informe ambiental i territorial estratègic emés per l'òrgan ambiental, per considerar, d'acord amb els criteris de l'annex VIII d'este text refós, que en el pla no hi ha evidències o indicis que posen de manifest efectes significatius sobre el medi ambient i el territori. Amb esta finalitat, haurà d'elevar-se l'informe a l'òrgan ambiental, i després d'això, indicar-se la tramitació corresponent del pla.  
  
Atés l'article 45 d'este text refós, en el qual s'establixen els tipus de procediments d'elaboració i aprovació dels plans, si es conclou amb l'informe ambiental i territorial estratègic, serà procedent la tramitació reflectida en el punt 2, que establix que els plans subjectes a avaluació ambiental i territorial estratègica simplificada s'elaboraran segons el procediment establit en els articles 52 i 53 i en el capítol III del títol III del DL 1/2021, de 18 de juny, del Consell, TRLOTUP.  
  
Havent donat compte de l'article 53, la resolució de l'informe ambiental i territorial estratègic emés en el procediment simplificat es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla segons el capítol III del DL 1/2021, de 18 de juny, del Consell, TRLOTUP, o la legislació sectorial que corresponga.  
A la vista de l'article 53.7, la resolució d'informe ambiental i territorial estratègic haurà de publicar-se en el Diari Oficial de la Generalitat Valenciana, i esta perdrà la seua vigència i cessarà en la producció dels efectes que li són propis si, una vegada publicada no s'haguera procedit a l'aprovació del pla en el termini màxim de quatre anys des de publicar-se.  
Segons l'exposició realitzada, si es conclou amb l'informe ambiental i territorial estratègic emés per l'òrgan ambiental, el procediment haurà de seguir la tramitació dels plans que no estiguen subjectes al procediment ordinari d'avaluació ambiental i territorial estratègica, art. 61 d'este text refós.  
  
Per tot el que antecedix, és procedent elevar:  
  
  
Proposta de resolució  
  
Primer. Proposar resoldre la present modificació de planejament viable per raons ambientals, per no traure de l'anàlisi de la documentació disponible en l'expedient referenciat evidències o indicis que posen de manifest efectes significatius sobre el medi ambient, i declarar, a la vista de tot el que antecedix, no tindre efectes significatius sobre el medi ambient segons els criteris establits en l'annex VIII del DL 1/2021, de 18 de juny, del Consell, TRLOTUP.  
  
Segon. Emetre informe ambiental i territorial estratègic en sentit favorable sobre l'assumpte d'este document. Este informe s'emet dins del procediment simplificat d'avaluació ambiental i territorial estratègica de la modificació indicada en l'assumpte d'este document, d'acord amb els criteris de l'annex VIII del DL 1/2021, de 18 de juny, del Consell, TRLOTUP, i correspon continuar la tramitació d'esta modificació segons la normativa sectorial.  
  
Tercer. Comunicar la corresponent resolució d'informe ambiental i territorial estratègic tant a l'òrgan promotor com a l'òrgan substantiu d'este procediment.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del DL 1/2021, de 18 de juny, del Consell, TRLOTUP.  
  
Quint. Advertir que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haja procedit a l'aprovació del pla o programa en el termini màxim de quatre anys des de publicar-se. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Sext. Advertir que la resolució corresponent no serà susceptible de cap recurs, sense perjuí dels que, si és el cas, siguen procedents en via judicial contenciosa administrativa davant de la disposició de caràcter general que haguera aprovat la present modificació de planejament, o bé sense perjuí dels que siguen procedents en via administrativa davant de l'acte, si és el cas, d'aprovació de la present modificació de planejament.  
En conseqüència, s'emet tot això i se sotmet a la consideració de l'òrgan competent».  
  
D'acord amb el que s'ha exposat, l'alcalde, Wenceslao Alós Valls, proposa a la Junta de Govern Local l'adopció de la proposta d'acord següent:  
  
Primer. Proposar resoldre la present modificació de planejament viable per raons ambientals, per no traure de l'anàlisi de la documentació disponible en l'expedient referenciat evidències o indicis que posen de manifest efectes significatius sobre el medi ambient, i declarar, a la vista de tot el que antecedix, no tindre efectes significatius sobre el medi ambient segons els criteris establits en l'annex VIII del DL 1/2021, de 18 de juny, del Consell, TRLOTUP.  
  
Segon. Emetre informe ambiental i territorial estratègic en sentit favorable sobre l'assumpte d'este document. Este informe s'emet dins del procediment simplificat d'avaluació ambiental i territorial estratègica de la modificació indicada en l'assumpte d'este document, d'acord amb els criteris de l'annex VIII del DL 1/2021, de 18 de juny, del Consell, TRLOTUP, i correspon continuar la tramitació d'esta modificació segons la normativa sectorial.  
  
Tercer. Comunicar la corresponent resolució d'informe ambiental i territorial estratègic tant a l'òrgan promotor com a l'òrgan substantiu d'este procediment.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del DL 1/2021, de 18 de juny, del Consell, TRLOTUP.  
  
Quint. Advertir que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haja procedit a l'aprovació del pla o programa en el termini màxim de quatre anys des de publicar-se. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Sext. Advertir que la resolució corresponent no serà susceptible de cap recurs, sense perjuí dels quals, si és el cas, siguen procedents en via judicial contenciosa administrativa davant de la disposició de caràcter general que haguera aprovat la present modificació de planejament, o bé sense perjuí dels que siguen procedents en via administrativa davant de l'acte, si és el cas, d'aprovació de la present modificació de planejament.»  
  
Moncofa, 19 de febrer de 2024.- L'alcalde: Wenceslao Alós Valls.